Turli maxfiy ma’lumotlarni oshkor qilishga asoslangan WikiLeaks sayti AQShning demokratik partiyasi Milliy qo‘mitasining serverlaridan olingan audioyozuvlarni omma e’tiboriga havola etdi. Bu haqda, WikiLeaks o‘zining Twitter sahifasida ma’lum qildi. «E’lon: Demokratik partiya qo‘mitasi audioyozuvlari», — deyiladi WikiLeaks qisqa xabarida. Bu ma’lumotlar Qo‘mita serverlariga uyushtirilgan xakerlik hujumlari oqibatida qo‘lga kiritilgan. Avvalroq, WikiLeaks portali asoschisi Julian Assanj Rossiyaning AQSh demokratlarining maktublari oshkor bo‘lishiga aloqasi yo‘qligini aytgan edi.